at ang gayong pagkakalaya na naman ni tirso, sa kanyang pagkadalaga, ay lalo nang nagpapatibay sa kanyang tinitikang gawin noon. si elsa ay nalilito. hindi niya maubos isipin kung marapat hindi na bago sila dumating sa pagamutan ay magmulat na siya ng mata'makipagharap kay tirso upang sabihin ng tahasan ang tunay niyang ibig na mangyari. kung, mapagtalastas naman ni tirso ang kanyang ginawa'hindi kaya, mabagot sa kanya? hindi kaya ikamuhi ang gayon niyang pangliliho, sa halip na siya'lingapi'pakiayunan? at ano ang wiwikain ng kutsero kung makilala ang kanyang salamangka? tila isang malaking escandalo na magbubunga ng maalingasngas na salitaan sa lahat ng dako ang ginawa niyang iyon, kapag nahiwatigan ng kutsero. saka, sino ang makapagsasabi kung sa pulutong ng di kakaunting taong nakasaksi sa ginawa niyang pagpapatibuwal sa mga bisig ng makata ay walang sinomang nakakikilala sa kanya?